პსენაკის მუნიციპალიტეტის მერიის განათლების, კულტურის, სპორტისა და ახალგაზრდობის სამსახურის 2024 წლის ანგარიში.

(განათლების მიმართულება)

2024 წლის საანგარიშო პერიოდში საგანმანათლებლო სფეროში ჩატარდა რიგი ღონისძიებები როგორც სკოლისგარეშე, ასევე სკოლამდელი მიმართულებით. ფინანსურად წახალისდნენ სხვადასხვა საერთაშორისო, ეროვნულ თუ მუნიციპალურ კონკურსებში განსაკუთრებული შედეგების მქონე მოსწავლეები და 100%-იანი გრანტის მქონე კურსდამთავრებულები:

-გამოჩენილი მწერლის, მთარგმნელის, საზოგადო მოღვაწის, ქართველი ებრაელის, ჯემალ აჯიაშვილის დაბადებიდან 80 წლისადმი მიძღვნილ კომპლექსურ ღონისძიებათა ფარგლებში, მ/წლის 23 მარტს, სენაკის მოსწავლე ახალგაზრდობის ცენტრში გაიმართა მხატვრული კითხვის კონკურსი, სადაც მონაწილეობას ღებულობდნენ სენაკის საჯარო სკოლების მოსწავლეები. კონკურსის მონაწილეებს აფასებდა კომპეტენტური ჟიური, სადაც გამოვლინდნენ გამარჯვებულები, რომლებიც განათლების, კულტურის, სპორტისა და ახალგაზრდობის სამსახურის განათლების ღონისძიებათა ხარჯებიდან წახალისდნენ ფინანსურად:

1. მეშვიდე საჯარო სკოლის მოსწავლე, საბა სიგუა 300 (სამასი) ლარით;

2. მესამე საჯარო სკოლის მოსწავლე, ალექსი ჟვანია 200 (ორასი) ლარით

3. პირველი საჯარო სკოლის მოსწავლე, გოჩა ცომაია 50 (ორმოცდაათი) ლარით

4. მეორე საჯარო სკოლის მოსწავლე, დავით კვირკველია, 50 (ორმოცდაათი) ლარით

სულ 600 (ექვსასი) ლარის ოდენობით.

-ა(ა)იპ სენაკის მუნციპალიტეტის ხელოვნების ცენტრის სასწავლებლის საორკესტრო განყოფილების III კლასის მოსწავლე, ლიკა კორსავას მ/წლის აპრილში მონაწილეობდა ახალგაზრდა მუსიკოს-შემსრულებელთა XII საერთაშორისო კონკურს-ფესტივალზე, რომელიც გაიმართა თურქეთის ქალაქ სიდეში. მან მნიშვნელოვან წარმატებას მიაღწია და პირველი ადგილი დაიკავა. შესაბამისად, წარმატებული მოსწავლე ფინანსურად წახალისდა 2 000 ლარით.

-კერძო სკოლა ,,მარიოტას“ მე-11 კლაისის მოსწავლემ, ელიზაბეტ თათარიშვილმა მონაწილეობა მიიღო ამერიკის შეერთებული შტატების საელჩოს მიერ გამოცხადებულ მოხალისეობისა და ჩართულობის გაცვლითი პროგრამების კონკურსში და 20 ახალგაზრდასთან ერთად გამარჯვებულად დასახელდა. ის სასწავლებლად გაემგზავრა აშშ-ში;

-ჟიული შარტავას სახელობის N2 საჯარო სკოლის მ/წლის კურსდამთავრებულმა ზურაბ ხარგელიამ წარმატებით დაძლია ეროვნული სასწავლო ოლიმპიადის სამივე ტური ბიოლოგიაში და მიეცა შესაძლებლობა მონაწილეობა მიეღო საერთაშორისო სასწავლო ოლიმპიადის ნაკრებ გუნდში შესარჩევ ეტაპზე. შოთა რუსთველის საქართველოს ეროვნული სამეცნიერო ფონდის მიერ გამოქვეყნებული საბოლოო შედეგების მიხედვით, ზურაბ ხარგელიამ პირველი ადგილი დაიკავა საუკეთესო ოთხეულში და ივლისში გაემგზავრა ყაზახეთის დედაქალაქ ასტანაში დაგეგმილ 2024 წლის ბიოლოგიის 35-ე საერთაშორისო სასწავლო ოლიმპიადაზე.

ხელოვნების ცენტრის სამუსიკო სკოლის საფორტეპიანო, საორკესტრო და ხალხურ საკრავთა განყოფილებების მოსწავლე, ლენა სებისკვერაძე გახლავთ არაერთგზის საერთაშორისო და ეროვნული ფესტივალების ლაურეატი. მან მიმდინარე წელსაც მიაღწია მნიშვნელოვან წარმატებებს. თბილისში, ქუთაისში, ჭიათურაში და სენაკში გამართულ საერთაშორისო თუ ეროვნულ კონკურსებში მოიპოვა ლაურეატის წოდებები და გადაეცა ფულადი ჯილდოები. ელიზაბეტ თათარიშვილი, ზურაბ ხარგელია და ლენა სებისკვერაძე განათლების, კულტურის, სპორტისა და ახალგაზრდობის სამსახურის განათლების ღონისძიებათა ხარჯებიდან წახალისდნენ ფინანსურად 500-500 ლარის ოდენობით.

-17 ივნისს, სენაკის მუნიციპალიტეტის მერიის, მერიის განათლების, კულტურის, სპორტისა და ახალგაზრდობის სამსახურის და სრულიად საქართველოს რუსთაველის საზოგადოების სენაკის ორგანიზაციის მიერ, ,,ვეფხისტყაოსნის" დღე, ტრადიციულად, საგანმანათლებლო-შემეცნებითი ღონისძიებებით აღინიშნა. ამფითეატრის სცენაზე გაიმართა ,,ვეფხისტყაოსნის“ საჯარო კითხვის მარათონი, რომელსაც დამსახურებული პედაგოგი, ნანა თავართქილაძე უძღვებოდა. საჯარო კითხვის მარათონში მონაწილეობდნენ სენაკის მუნიციპალიტეტის საჯარო და კერძო სკოლების მოსწავლეები და პედაგოგები, შოთა მესხიას სასწავლო უნივერსიტეტის სენაკის ბაზის სტუდენტები და მოხალისეები; აქვე გამოიფინა სხვადასხვა წლებში გამოცემული ,,ვეფხისტყაოსანი"; ხელოვნების ცენტრის სამხატვრო სკოლის მოსწავლეებმა, ილუსტრაციები შექმნეს. აქტივობების ფარგლებში, ჟიული შარტავას სახელობის მერიის სხდომათა დარბაზში, კალიგრაფიის კონკურსი ჩატარდა. კალიგრაფიის კონკურსში მონაწილეებს აფასებდა კომპეტენტური ჟიური, სადაც გამოვლინდნენ გამარჯვებულები.პირველი ადგილი წილად ხვდა მე-3 საჯარო სკოლის მოსწავლეს, ეთერ ეჯიბიას. მეორე ადგილი მოიპოვა წმინდა ალექსი შუშანიას სახელობის მართლმადიდებლური სკოლა-გიმნაზიის მოსწავლემ, ანრი ღვინჯილიამ, ხოლო მესამე ადგილი - მე-7 საჯარო სკოლის მოსწავლემ, გიორგი კანკიამ დაიკავა.

1.მე-3 საჯარო სკოლის მოსწავლე, ეთერ ეჯიბია - 300 ლარით;

2.წმინდა ალექსი შუშანიას სახელობის მართლმადიდებლური სკოლა-გიმნაზიის მოსწავლე, ანრი ღვინჯილია - 200 ლარით

3.მე-7 საჯარო სკოლის მოსწავლე, გიორგი კანკია - 100 ლარით, სულ 600 (ექვსასი) ლარის ოდენობით წახალისდნენ.

,,ვეფხისტყაოსნის'' საკოლექციო გამოცემით დაჯილდოვდა კონკურსის ყველაზე პატარა მონაწილე, მე-7 საჯარო სკოლის მოსწავლე, გაბრიელ ადამია.

-პირველად, ჩვენი ქალაქის საგანმანათლებლო სფეროდან, 2024 წლის მასწავლებლის ეროვნული პრემიის მფლობელი, გენო ადამიას სახელობის პირველი საჯარო სკოლის ხელოვნების მასწავლებელი, მამუკა კუჭავა გახდა. წარმატებული პედაგოგი წახალისდა ფინანსურად 1000 ლარის ოდენობით.

-მიმდინარე წელს, ეროვნულ გამოცდებზე, რვა სენაკელმა კურსდამთავრებულმა განსაკუთრებულ წარმატებას მიაღწია და მოიპოვა 100%-იანი გრანტი. ისინი ტრადიციულად სენაკის მუნიციპალიტეტის მერიისგან წახალისდნენ ფინანსურად 500-500 ლარის, ჯამში 4000 ლარის ოდენობით

ესენია:

სსიპ გენო ადამიას სახელობის ქალაქ სენაკის №1 საჯარო სკოლა:

1.ანა კემულარია - თბილისის ივანე ჯავახიშვილის სახელობის სახელმწიფო უნივერსიტეტი, ფსიქოლოგია.

სსიპ ჟიული შარტავას სახელობის ქალაქ სენაკის №2 საჯარო სკოლა:

2.ზურაბ ხარგელია - თბილისის სახელმწიფო სამედიცინო უნივერსიტეტი. მედიცინა.

სსიპ სენაკის მუნიციპალიტეტის სოფელ ლეძაძამეს საჯარო სკოლა:

3.მაგდა ძაძამია - ივანე ჯავახიშვილის სახელობის თბილისის სახელმწიფო უნივერსიტეტი, სოციოლოგია.

სენაკის წმინდა ალექსი შუშანიას სახელობის მართლმადიდებლური სკოლა-გიმნაზია:

4.მათე მამულია - ივანე ჯავახიშვილის სახელობის თბილისის სახელმწიფო უნივერსიტეტი, საერთაშორისო ურთიერთობები.

5.ირაკლი ჯანაშია -- ივანე ჯავახიშვილის სახელობის თბილისის სახელმწიფო უნივერსიტეტი, საერთაშორისო ურთიერთობები.

სენაკის კერძო სკოლა ლიცეუმი:

6.ლუკა ხარებავა - ქუთაისის საერთაშორისო უნივერსიტეტი, კომპიუტერული მეცნიერება (ინგლისურენოვანი).

სენაკის კერძო სკოლა ,,მარიოტა“:

7.ლიზი კაჭარავა - კავკასიის უნივერსიტეტი, კომპიუტერული მეცნიერება.

8.თედო ლორჩოშვილი - კავკასიის უნივერსიტეტი, ელექტრონიკა და კომპიუტერული ინჟინერია.

- განათლების, კულტურის, სპორტისა და ახალგაზრდობის სამსახურის უმთავრეს პრიორიტეტს წარმოადგენს ნიჭიერი ახალგაზრდების წარმოჩენა და მათი შემოქმედების პოპულარიზაცია. სწორედ მათ რიცხვს მიეკუთვნება ივანე ჯავახიშვილის სახელობის თბილისის სახელმწიფო უნივერსიტეტის, სოციოლოგიის ფაკულტეტის მე-3 კურსის სტუდენტი უშანგი ჩიქობავა. ის წლებია აქტიურად არის ჩართული სენაკის მუნიციპალიტეტის კულტურულ და საგანმანათლებლო ღონისძიებებში: მიმდინარე წელს, მან სენაკელ მაყურებელს წარმოუდგინა საავტორო ლიტერატურული სპექტაკლი - ,,ასე კვდებიან პოეტები“, სადაც წაიკითხა ქართველი კლასიკოსებისა და თანამედროვე პოეტების ლექსები. ასევე მან ერთ-ერთი მთავარი როლები შეასრულა ლიტერატურულ სპექტაკლებში: ,,მშვიდობა საქართველოს! შალომ ყალ ისრაელ!", რომელიც მიეძღვნა ჯემალ აჯიაშვილის 80 წლის იუბილეს და ,,განათლება, გზა ხსნისა“, მიძღვნილი ცოდნის დღისადმი. გასულ წლებში ნიჭიერმა ახალგაზრდამ, ჩვენს მუნიციპალიტეტში განხორციელებულ არაერთ პროექტებში მიიღო მონაწილეობა: მან მთავარი როლი შეასრულა მუსიკალურ ლიტერატურული კომპოზიციის პრემიერაში, ,,ორნი აქა-იქ", სადაც მაყურებელთა დიდი მოწონება დაიმსახურა. ასევე, 31 დეკემბერს გამართულ საახალწლო კონცერტზე იყო ადგილობრივი შემსრულებლების მიერ წარმოდგენილი კონცერტის წამყვანი.

- საქართველოს საგუნდო საზოგადოების ორგანიზებითა და საქართველოს კულტურისა და სპორტის სამინისტროს მხარდაჭერით, მიმდინარე წელს ჩატარდა საქართველოს ბავშვთა და ახალგაზრდული საგუნდო კოლექტივების VIII ეროვნული კონკურსი, სადაც სენაკის მუნიციპალიტეტის ხელოვნების ცენტრის სამუსიკო სკოლის ვოკალურმა ანსამბლმა ჟიურის უმაღლესი შეფასება და ოქროს მედალი დაიმსახურა. სამუსიკო სკოლის გოგონათა ვოკალური ანსამბლის 13 წევრი ლენა სებისკვერაძე, ნინი სიჭინავა, ელენე ლომაია, ანა მახარაშვილი, ანა ჭანტურია, მარიამ გარუჩავა, თამარ ვეფხვაძე, ნინო ფიჩხაია, ქეთი ვაშაკიძე, ელენე გვასალია, ანი აბულაძე, ელენე ცუცქირიძე, ნინო ბახია წახალისდნენ ფინანსურად და განათლების, კულტურის, სპორტისა და ახალგაზრდობის სამსახურის განათლების ხარჯებიდან თითოეულს გადაეცა 200 (ორასი) ლარი. სულ 2 600 (ორიათას ექვსასი) ლარის ოდენობით.

-როგორც ცნობილია, სენაკში ფუნქციონირებს სენაკის სალოტბარო სკოლა. სკოლა განთავსებულია სახვითი ხელოვნების სააქტო დარბაზში. იმისათვის, რომ შექმნილიყო შესაბამისი გარემო და მოზარდებს მიცემოდთ საშუალება, ვიზულაურად დაეთვალიერებინათ ქართული სალოტბარო სკოლის კორიფეების მოღვაწეობა, აღნიშნულ სივრცეში განთავსდა მათი სურათები, რაშიც განათლების, კულტურის, სპორტისა და ახალგაზრდობის სამსახურის განათლების ღონისძიებათა ხარჯებიდან 10 ერთეული სურათის დასამზადებლად გაიხარჯა 180 ლარი.

-27 იანვარს, ჰოლოკოსტის მსხვერპლთა ხსოვნის საერთაშორისო დღეს, ახალგაზრდებში ცნობიერების ამაღლების მიზნით, თემატურ-შემეცნებითი შეხვედრა მოეწყო სენაკის მუნიციპალიტეტის საჯარო და კერძო სკოლების X-XII კლასის მოსწავლეებთან. მოსწავლეებმა წარმოადგინეს პრეზენტაციები თემაზე: ,,ჰოლოკოსტი-კაცობრიობის წინაშე ჩადენილი დანაშაული“. ღონისძიების ფარგლებში მათ საშუალება ჰქონდათ ენახათ ფაშისტური რეჟიმის მიერ ჩადენილი გენოციდის ამსახველი ვიდეო მასალები;

-საბჭოთა ოკუპაციის 103-ე წელს მიეძღვნა 23 თებერვალს, ქართველი იუნკრების დღეს, თემატურ-შემეცნებითი შეხვედრა სენაკის მუნიციპალიტეტის საჯარო და კერძო სკოლების X-XII კლასის მოსწავლეებთან, რომელიც გაიმართა სახვითი ხელოვნების გალერეის სააქტო დარბაზში. მოსწავლეებს წარმოადგინეს პრეზენტაციები, რომელიც ეძღვნებოდა საქართველოს გასაბჭოების 103 წლისთავს. ღონისძიების ფარგლებში მათ მიეცათ საშუალება ენახათ კომუნისტური რეჟიმის მიერ ჩადენილი დანაშაულის ამსახველი ვიდეო მასალები, გაცნობოდნენ საბჭოთა რეჟიმს შეწირულ აქამდე უცნობ ისტორიებს.

-განათლების, კულტურის, სპორტისა და ახალგაზრდობის სამსახურის პროექტის - ,,ნიჭიერი ახალგაზრდების წარმოჩენა და პოპულარიზაცია“ ფარგლებში, დიმიტრი ჯაიანის სახელობის მოსწავლე-ახალგაზრდობისა და კულტურის ცენტრის საკონცერტო დარბაზში, წარმატებული სენაკელი ახალგაზრდა, უშანგი ჩიქობავა, მაყურებლისა და გულშამატკივართა წინაშე წარსდგა საკუთარი ლიტერატურული კომპოზიციით: ,,ჩვენთან ასე კვდებიან პოეტები...“. რეჟისურა და მუსიკალური გაფორმება ბექა ჯუმუტიას ეკუთვნოდა. კომპოზიციაში გამოყენებულ იყო ქართველი კლასიკოსებისა და თანამედროვე პოეტების ლექსები.

-მ/წლის 23 მარტს გამოჩენილი ქართველი ებრაელის, სენაკის მკვიდრის, მწერლის, მთარგმნელის, საზოგადო მოღვაწის, ჯემალ აჯიაშვილის დაბადებიდან 80 წელი შესრულდა. აღნიშნულ თარიღთან დაკავშირებით განათლების, კულტურის, სპორტისა და ახალგაზრდობის სამსახურის ორგანიზებით აკაკი ხორავას სახელობის სახელმწიფო დრამატულ თეატრში ჩატარდა ღონისძიება სადაც ადგილობრივ მაყურებლებთან ერთად, იმყოფებოდნენ სტუმრები - კულტურის, განათლების, თეატრალური ხელოვნების სფეროს, ებრაული თემის წარმომადგენლები. ღონისძიება თეატრალიზებული ხასიათს ატარებდა, სადაც გაცოცხლებულ იქნა სცენები მწერლის ცხოვრების სხვადასხვა ეტაპებიდან. ქორეოგრაფიულ ანსამბლმა ,,მეგამ“ წარმოადგინა პერფომანსი ქართულ-ებრაული 26 საუკუნოვანი ურთიერთობის ამსახველი ეპიზოდებით. დაიბეჭდება საგამოფენო სურათები და ბუკლეტები, თეატრის ფოიეში მოწეყო მწერლის ფოტო-გამოფენა. საღამო მოჰყავდა ცნობლ თეატრმცოდნესა და ტელე წამყვანს, ნიკოლოზ წულუკიძეს. ღონისძიებას მუსიკალურად აფორმებდნენ გამოჩენილი კომპოზიტორი და სემსრულებელი, ჯემალ სეფიაშვილი და ვირტუოზი გიტარისტი, თემურ ყვითელაშვილი.

-15-25 მაისს, აკაკი ხორავას სახელობის სახელმწიფო პროფესიულ დრამატულ თეატრში, სენაკის მუსიკალური ფესტივალი საზეიმოდ გაიხსნა. ,,სენაკი არტ-ფესტივალი”, რომლის დამაარსებელი და სამხატვრო ხელმძღვანელია – მსოფლიოში აღიარებული პიანისტი, პიანისტთა საერთაშორისო კონკურსების მრავალგზის ლაურეატი, ხელოვნების აკადემიის რექტორი, სენაკის საპატიო მოქალაქე, ვალერიან შიუკაშვილი, სრულიად საქართველოს კათოლიკოს-პატრიარქის, ილია II-ის პატრონაჟითა და სენაკის მუნიციპალიტეტის მერიის მხარდაჭერით წელს მეთეტრთმეტედ გაიმართა. ფესტივალი ტრადიციულად 2 ნაწილისგან შესდგებოდა - საკონკურსო და საკონცერტო. საკონკურსო ნაწილში წელს მონაწილეობა მიიღო საქართველოს სახელოვნებო და სამუსიკო სკოლების 2000-ზე მეტი მოსწავლემ. საკონცერტო ნაწილში კი სენაკელი მაყურებლის წინაშე წარსდგნენ სუხიშვილების ახალგაზრდა თაობის მოცეკვავეები და გამოჩენილი ქართველი სემსრულებელი, თემურ თათარაშვილი. ფესტივალის ფარგლებში სენაკელ ნორჩ მუსიკოსებს მასტერ კლასები ჩაუტარეს: თანამედროვეობის ცნობილმა და მისი თაობის ყველაზე გამორჩეულად მიჩნეულმა ესპანელმა პიანისტმა, ფორტეპიანოს პროფესორი ვიგოს კონსერვატორიასა და მადრიდის ალფონსო X ბრძენის უნივერსიტეტში უმაღლესი დონის საეთაშორისო ფესტივალის დამაარსებელმა, პაბლო გალდომ და სენაკის არტ ფესტივალის დამაარსებელმა, საქართველოს ხელოვნების აკადემიის რექტორმა, ვალერიან შიუკაშვილმა. ფესტივალი საზეიმო გალა კონცერტით დაიხურა, რომელშიც მონაწილეობა მიიღეს ,,სენაკის არტ ფესტივალი - 2024“-ის კონკურსის ლაურეატებმა.

-18 მაისს, ეროვნული სამოსის დღესთან დაკავშირებით, სენაკის მუნიციპალიტეტის მერიის განათლების, კულტურის, სპორტისა და ახალგაზრდობის სამსახურის ორგანიზებით, ქალაქის ცენტრალურ ქუჩებში, კოსტუმირებული საზეიმო მსვლელობა გაიმართა. აღლუმში მონაწილეობას ღებულობდნენ სკოლამდელი აღზრდის დაწესებულებების, სახელოვნებო სკოლების და ქორეოგრაფიული ანსამბლების მოსწავლეები და პედაგოგები, რომელიც დასრულდა საზეიმო კონცერტით, თეატრის მიმდებარედ, ადგილობრივი ქორეოგრაფიული და შემოქმედებითი ჯგუფების მონაწილეობით.

-მ/წელს, ჩვენს ქალაქში პირველად, აკაკი ხორავას სახელობის პროფესიული სახელმწიფო დრამატული თეატრის სამხატვრო ხელმძღვანელის, ვახტანგ ნიკოლავას ინიციატივით დაარსდა თეატრალური სასკოლო ეროვნული ოლიმპიადა. ვინაიდან სენაკს თეატრალური ცხოვრების საუკუნოვანი ისტორია გააჩნია და სასიცოცხლოდ მნიშვნელოვანია ეს ტრადიცია დღესაც გაგრძელდეს, სენაკის მუნიციპალიტეტის მერიამ მიზანშეწონილად მიიჩნია მომხდარიყო სენაკის თეატრალური სასკოლო ეროვნული ოლიმპიადის თანადაფინანსება 10 000 ლარის ოდენობით. თეატრალურ ფესტივალში მონაწილეობა მიიღო 13-მა სკოლამ და 200-მდე მოსწავლემ – სენაკის მუნიციპალიტეტის პირველი, მეშვიდე, გეჯეთის, ახალსოფლის, თეკლათის საჯარო სკოლების, წმინდა ალექსი შუშანიას სახელობის მართლმადიდებლური სკოლა-გიმნაზიის, ჩოხატაურის მუნიციპალიტეტის სოფელ ამაღლების საჯარო სკოლის, ზუგდიდის და ზესტაფონის მუნიციპალიტეტების მოსწავლე-ახალგაზრდობის სასახლის ნორჩ თეატრალთა ჯგუფებმა.

-26 მაისს, საქართველოს დამოუკიდებლობის 106 წლისადმი მიძღვნილ საზეიმო კომპლექსურ ღონისძიებებში აქტიურად იყვნენ ჩართულები სენაკის სკოლამდელი აღზრდის დაწესებულებების აღსაზრდელები, სახელოვნებო და ზოგადსაგანმანათლებლო დაწესებულებების მოსწავლეები. მოსწავლე ახალგაზრდობის სკვერის ამფითეატრში გაიმართა კონცერტი სკოლამდელი აღზრდის აღსაზრდელების მონაწილეობით; მოსწავლე ახალგაზრდობის სახლის მიმდებარე სკვერში გაიმართა ფლეშ-მობი სენაკის მუნიციპალიტეტის საჯარო სკოლების მოსწავლეთა მონაწილეობით; მოეწყო საბავშვო სივრცე, სადაც ჩატარდა საბავშვო ხელსაქმის, სახეზე ხატვის მასტერკლასები.

-17 ივნისს, სენაკის მუნიციპალიტეტის მერიის, მერიის განათლების, კულტურის, სპორტისა და ახალგაზრდობის სამსახურის და სრულიად საქართველოს რუსთაველის საზოგადოების სენაკის ორგანიზაციის მიერ, ,,ვეფხისტყაოსნის" დღე, ტრადიციულად, საგანმანათლებლო-შემეცნებითი ღონისძიებებით აღინიშნა. ამფითეატრის სცენაზე გაიმართა ,,ვეფხისტყაოსნის“ საჯარო კითხვის მარათონი, რომელსაც დამსახურებული პედაგოგი, ნანა თავართქილაძე უძღვებოდა. საჯარო კითხვის მარათონში მონაწილეობდნენ სენაკის მუნიციპალიტეტის საჯარო და კერძო სკოლების მოსწავლეები და პედაგოგები, შოთა მესხიას სასწავლო უნივერსიტეტის სენაკის ბაზის სტუდენტები და მოხალისეები; აქვე გამოიფინა სხვადასხვა წლებში გამოცემული ,,ვეფხისტყაოსანი"; ,,ვეფხისტყაოსნის’’ თემატიკაზე, ხელოვნების ცენტრის სამხატვრო სკოლის მოსწავლეებმა, ილუსტრაციები შექმნეს.აქტივობების ფარგლებში, ჟიული შარტავას სახელობის მერიის სხდომათა დარბაზში, კალიგრაფიის კონკურსი ჩატარდა. ,,ვეფხისტყაოსნის'' საკოლექციო გამოცემით დაჯილდოვდა კონკურსის ყველაზე პატარა მონაწილე, მე-7 საჯარო სკოლის მოსწავლე, გაბრიელ ადამია.

-16 სექტემბერს, ახალი სასწავლო წლის დაწყებასთან დაკავშირებით, სენაკის აკაკი ხორავას სახელობის პროფესიულ სახელმწიფო დრამატულ თეატრში, ცოდნის დღისადმი მიძღვნილი საღამო, ისტორიულ-დოკუმენტური სპექტაკლის-,,განათლება - გზა ხსნისა’’ პრემიერით დაიწყო. საღამოს მეორე ნაწილი, განათლების, სკოლამდელი აღზრდის, ხელოვნებისა და სპორტის სფეროებში მოღვაწე იმ პედაგოგების დაჯილდოებას მიეძღვნა, რომელთაც 2023-2024 სასწავლო წელს გამორჩეულ წარმატებებს მიაღწიეს.

-საქართველოს კულტურისა და სპორტის სამინისტროს ხელშეწყობით, არაერთი გამარჯვებული პროექტი გამოვლინდა, რომელიც მიზნად ისახავს რეგიონებში თეატრალური დასების, ფილკლორული და საესტრადო ანსამბლების გასტროლების გამართვის ხელშეწყობას. აღნიშნული პროექტის ფარგლებში სენაკელ მაყურებელს საშუალება ჰქონდა დასწრებოდა ცნობილი თეატრებისა და ანსამბლების გასტროლებს ჩვენს ქალაქში:

-16 ივნისს, სენაკის აკაკი ხორავას სახელობის პროფესიულ სახელმწიფო დრამატულ თეატრში ჯონ პატრიკის პიესის მიხედვით დადგმული სპექტაკლით ,,უცნაური მისისი სევიჯი“ სენაკელი მაყურებლის წინაშე წარსდგა კოტე მარჯანიშვილის სახელობის სახელმწიფო დრამატული თეატრი. რეჟისორი-ციცინო კობიაშვილი; კომპოზიტორი-მიხეილ მდინარაძე მონაწილეობდნენ: ნინო დუმბაძე, ზაზა გოგუაძე, ანა სანაია, ია შუღლიაშვილი, დათო დვალიშვილი, ლილე ფილფანი;

-25 ივნისს, სენაკის აკაკი ხორავას სახელობის პროფესიულ სახელმწიფო დრამატულ თეატრში თავისუფალმა თეატრმა წარმოადგინა სპექტაკლი-,,სამი ჰალსტუხიანი და ანგელოზები“. სპექტაკლის რეჟიოსრი-ავთანდილ ვარსემაშვილი; მხატვარი-მირიან შველიზე; მონაწილეობდნენ: ჯაბა კილაზე, ბაჩო ქაჯაია, მამუკა მუმლაძე, თათული ედიშერაშვილი.

-16 ივლისს რუსთაველის ეროვნულმა თეატრმა, სენაკის აკაკი ხორავას სახელობის პროფესიული სახელმწიფო დრამატული თეატრის სცენაზე, სპექტაკლი-“იცხოვრე, ვიდრე ცოცხალი ხარ...” წარადგინა. სპექტაკლის რეჟისურა, მხატვრობა და მუსიკალური გაფორმება ჰაკოფ ღაზანჩიანს ეკუთვნის; ქორეოგრაფია - კოტე ფურცელაძეს; სპექტაკლში მონაწილეობდნენ რუსთაველის ეროვნული თეატრის მსახიობები: მარინა კახიანი, სოსო აბრამიშვილი, ლევან ბერიკაშვილი, მანანა გამცემლიძე, თენგიზ გიორგაძე, ნინო თარხან-მოურავი, ბაჩი ლეჟავა, მარიტა მესხორაძე, დარეჯან ხარშილაძე, მაია ხორნაული, ზურაბ შარია.

-3 სექტემბერს, სენაკის აკაკი ხორავას სახელობის პროფესიულ სახელმწიფო დრამატულ თეატრში გასტროლი გამართა ავსტრიის კამერულმა ორკესტრმა ,,არპეჯიონე“. ასევე გაიმართა მასტერკლასი პროფესიონალი და მოსწავლე მუსიკოსებისთვის.

-11 ოქტომბერს, ჭიათურის აკაკი წერეთლის სახელობის პროფესიული სახელმწიფო დრამატულმა თეატრმა სენაკელ მაყურებელს წარმოუდგინა სპექტაკლი, ,,დარისპანის გასაჭირი“. ინსცენირების ავტორი და რეჟისორი- გოჩა კაპანაძე; მხატვარი-ლომგულ მურუსიძე; მუსიკალური გამფორმებელი-დალი დოიჯაშვილი; მონაწილეობენ: ანზორ ცაბაძე, თამუნა ჯაჯანაშვილი, სოფო ლეთოდიანი, სოფო გოგოლაძე, გოჩა აბაშიძე, არჩილ ხვედელიძე, მარიამ გაბაძე.

-14 ოქტომბერს, სენაკის აკაკი ხორავას სახელობის პროფესიულ სახელმწიფო დრამატულ თეატრში გასტროლი გამართა ფოლკლორულმა ანსამბლმა ,,რუსთავი“.

-მოსწავლე ახალგაზრდობის სკვერის ამფითეატრში გაიმართა კონცერტი სკოლამდელი აღზრდის აღსაზრდელების მონაწილეობით; მოსწავლე ახალგაზრდობის სახლის მომდებარე სკვერში გაიმართა ფლეშ-მობი სენაკის მუნიციპალიტეტის საჯარო სკოლების მოსწავლეთა მონაწილეობით; მოეწყო საბავშვო სივრცე, სადაც ჩატარდა საბავშვო ხელსაქმის, სახეზე ხატვის მასტერკლასები.

(კულტურისა და ახალგაზრდობის მიმართულება)

-4 იანვარს თეატრის დღესთან დაკავშირებით, გაიმართა ღონისძიება ,,ქართული თეატრის ამბავი ანუ’’, საღამოზე პროექტის ავტორმა ნიკოლოზ წულუკიძემ, პიანისტ ნიკა ნიკვაშვილთან, მომღერალ ნატალია ქუთათელაძესთან და რუსთაველის თეატრის მსახიობებთან მარინე კახიანთან და ნანული სარაჯიშვილთან ერთად, სენაკის აკაკი ხორავას სახელობის სახელმწიფო პროფესიული დრამატული თეატრის სცენაზე მე-19 და მე-20 საუკუნეების ქართული თეატრის, საზოგადოებისთვის აქამდე უცნობი ისტორიები და მოგონებები გააცოცხლეს. თეატრმცოდნემ, ნიკოლოზ წულუკიძემ ქართული თეატრის ის კორიფეები გაიხსენა, რომელთაც ქართული თეატრის აღორძინებასა და განვითარებაში განსაკუთრებული წვლილი შეიტანეს.

-19 იანვარს საქართველოს კულტურის, სპორტისა და ახალგაზრდობის სამინისტროს და სენაკის მუნიციპალიტეტის მერიის თანადაფინასებით, სენაკის აკაკი ხორავას სახელობის პროფესიულ სახელმწიფო დრამატულ თეატრში, სპექტაკლის პრემიერა - „ჩიპოლინოს თავგადასავალი“ გაიმართა.

-ჟიული შარტავას სახელობის მერიის სხდომათა დარბაზში რეგიონული ჰაბის - „ათინათის“ ინიციატივით, სენაკის მუნიციპალიტეტის მერიის და მერის სათათბირო ორგანოს - ახალგაზრდულ მრჩეველთა საბჭოსთან ურთიერთთანამშრომლობითი სამუშაო შეხვედრა შედგა. შეხვედრა, რომელიც მიზნად ისახავდა სენაკის მუნიციპალიტეტში მცხოვრები ახალგაზრდების მიერ შემუშავებული სათემო ინიციატივების გაცნობას და მხარდაჭერას, სამეგრელო-ზემო სვანეთის რეგიონული ჰაბის წარმომადგენლები - ივეტა როდონაია და თამარ გამსახურდია უძღვებოდნენ. შეხვედრა ჩატარდა ევროკავშირისა (EU) და კონრად ადენაუერის ფონდის (KAS) მხარდაჭერით, პროექტის - ,,სამოქალაქო საზოგადოების ინიციატივა - მდგრადი, ღია და ანგარიშვალდებული სამოქალაქო საზოგადოების ორგანიზაციები საქართველოს განვითარებისთვის“ ფარგლებში. პროექტს ახორციელებს კონსორციუმი - კონრად ადენაუერის ფონდის (KAS) ხელმძღვანელობით, არასამთავრობო ორგანიზაციებთან - საქართველოს სტრატეგიული კვლევებისა და განვითარების ცენტრი (CSRDG), სამოქალაქო საზოგადოების ინსტიტუტი (CSI), კონსულტაციის და ტრენინგის ცენტრი (CTC), განათლების განვითარების და დასაქმების ცენტრი (EDEC) და ევროპული პოლიტიკის ინსტიტუტი (IEP) - ერთად.

-დედისა და ქალთა საერთაშორისო დღესასწაულებს მიეძღვნა პროექტი ,,დედას, ქალს, გაზაფხულს...", რომლის ფარგლებში მოსწავლე ახალგაზრდობისა და კულტურის ცენტრის საკონცერტო დარბაზში გაიმართა კონცერტი ლაშა და ანი ღლონტების, თორნიკე მაისურაძის მონაწილეობით, რომლებიც სენაკელი მსმენელის წინაშე ყველა თაობისთვის საყვარელი ქალაქური სიმღერებით წარდგნენ. საღამოზე, რომელსაც უძღვებოდა მსახიობი გიორგი ჭანტურია, დაჯილდოვდნენ 30 წელზე მეტი სტაჟის მქონე, სხვადასხვა სფეროში მიღვაწე ქალბატონები. ამავე დღეს, სენაკის მუნიციპალიტეტში მცხოვრებ უხუცეს ქალბატონებს: 102 წლის ვენერა სალაყაია-ბერაიას, 100 წლის ლენა მხეიძეს, 110 წლის ნათელა გოგიას და 102 წლის ბუჟღუ კანკიას სიმბოლური საჩუქრები გადაეცათ.

-7 მარტს საქართველოს ეროვნული გმირის, ჟიული შარტავას დაბადებიდან 80 წლის იუბილეს მიეძღვნა კომპლექსური ღონისძიებები: საჯარო ბიბლიოთეკაში მოეწყო გამოფენა სახელწოდებით - ,,ჟიული შარტავა -80“; სახვითი ხელოვნების გალერეაში გაიხსნა ეროვნული გმირის ცხოვრებისა და მოღვაწეობის ამსახველი ფოტო-გამოფენა; ჟიული შარტავას მუზეუმში, საჯარო და კერძო სკოლებში ჩატარდა აქტივობები, რომელიც მიზნად ისახავდა ეროვნული გმირის სახელის უკვდავყოფას და ახალგაზრდებში პატრიოტული სულისკვეთების ამაღლებას; სახვითი ხელოვნების გალერეაში საჯარო და კერძო სკოლების მოსწავლეთა მონაწილეობით გაიმართა პრეზენტაციები თემაზე ,,გმირობისათვის დაბადებული“; ჩატარდა ლიტერატურული კომპოზიცია; გაიმართა ჟიული შარტავას ხსოვნისადმი მიძღვნილი ღია საჭადრაკო ტურნირი მიხეილ ქურდოვანიძის სახელობის საჭადრაკო კლუბში; მოეწყო თათია ნანობაშვილის დოკუმენტრური ფილმის ,,ორივე მხარეს საქართველოა" ჩვენება, რომელიც მოგვითხრობს გმირის რთულ და სიძნელეებით სავსე საქმიანობაზე. მოსწავლე ახალგაზრდობის სახლში ჟიული შარტავას სახელობის მე-2 საჯარო სკოლის მოსწავლეებმა წარმოადგინეს ლიტერატურული კომპოზიცია; კომპლექსური ღონისძიებები სენაკის აკაკი ხორავას სახელობის პროფესიულ სახელმწიფო დრამატულ თეატრში დასრულდა სპექტაკლით ,,დაბადების დღე“, ქ. რუსთავის პროფესიული სახელმწიფო დრამატული თეატრის დასის მონაწილეობით.

-27 აპრილს, ა(ა)იპ მაკ-ჯორჯიას ორგანიზებით  ქ. ზუგდიდში შოთა მესხიას ზუგდიდის სახელმწიფო სასწავლო უნივერსიტეტში მხარდამჭერი მომსახურებების ინტერაქციულ გამოფენა მოეწყო,  რომლის მიზანი იყო საგამოფენო სივრცეში შეზღუდული შესაძლებლობის მქონე პირთათვის არსებული სოციალური, ჯანდაცვის, განათლების, დასაქმების  და სხვა მხარდამჭერი სერვისების წარდგენა. ვინაიდან გამოფენაზე დასწრება სურდათ  თავად შეზღუდული შესაძლებლობის მქონე პირებსა და მათთან მომუშავე ორგანიზაციებს, მათი დროული და ეფექტური ჩართულობისთვის სამსახურის ორგანიზებით მოხდა მათი ტრანსპორტირება ქ.ზუგდიდში აღნიშნულ გამოფენაზე.

- 11 მაისს, ქ. სენაკში გაიმართა ქართული სიმღერის კონკურს - ფესტივალის „სხვა საქართველო სად არის“ წინასაფესტივალო მოსმენა - შერჩევა - მასტერკლასი ქ. სენაკის მუნიციპალიტეტში მოქმედი მოზარდთა შემოქმედებითი კოლექტივებისა და ინდივიდუალური შემსრულებლებისთვის. 17 - 25 ივნისს, ქ. მარნეულში გაიმართა ქართული სიმღერის კონკურს - ფესტივალის „სხვა საქართველო სად არის“ დასკვნითი, ფინალური კონკურსი, რომელშიც აქტიური და წარმატებული მონაწილეობა მიიღეს სენაკის მუნიციპალიტეტის წარმომადგენლებმა. პროექტის ფარგლებში ქ. სენაკში ჩატარდა გამოჩენილი ქართველი მუსიკოსების მასტერკლასები როგორც ფესტივალში მონაწილეობის მსურველებისთვის, ისე ნებისმიერი დაინტერესებული პირისთვის, ასევე სამეგრელოს რეგიონის საკონკურსო ტური. ამ მიზნით ქ. სენაკს სტუმრობდნენ ცნობილი ქართველი მუსიკოსები ნუცა ჯანელიძე, მაია დათუნაშვილი, ზურაბ მჟავია, შიო აბრახამია. უნდა აღინიშნოს მონაწილეთა უდიდესი ინტერესი და აქტიური ჩართულობა და წარმატებული გამოსვლა ფესტივალში - სენაკის სამუსიკო სკოლის მოსწავლემ ლენა სებისკვერაძემ სოლო სიმღერის ნომინაციის მეორე ასაკობრივ კატეგორიაში I ადგილი, სამუსიკო სკოლის ანსამბლმა გრიალა სამინავას ხელმძღვანელობით მესამე ადგილი დაიკავა, ხოლო გაერთიანებულმა გუნდმა საპატიო დიპლომი. საპატიო დიპლომით დაჯილდოვდა ქალბატონი რუსუდან მილიუტინი სამუსიკო ხელოვნებასა და პედაგოგიურ საქმიანობაში გაწეული ღვაწლისთვის.

-26 მაისს, საქართველოს დამოუკიდებლობის დღე სენაკში, კულტურული, სპორტული, საბავშვო და გასართობ-შემეცნებითი, საზეიმო ღონისძიებებით აღინიშნა. სამსახურის ორგანიზებითა და კოორდინაციით საქართველოს დამოუკიდებლობის აღდგენის 106 წლისთავისადმი მიძღვნილი ღონისძიებები განახლებულ ცენტრალურ მოედანზე სამხედრო ტექნიკის გამოფენით დაიწყო. მოსწავლე-ახალგაზრდობის სკვერში მოეწყო გასტრონომიული სივრცე, ფოტო ზონები, ადგილობრივი მეწარმეების პროდუქციის გამოფენა-გაყიდვა; გამოფენები - ,,საქართველოს კუთხეები“ საჯარო სკოლების მონაწილეობით; ,,ყვავილების ფესტივალი“ - საჯარო სკოლებისა და სკოლამდელი აღზრდის გაერთიანების ჩართულობით; გაიმართა სანახაობრივად დატვირთული თემატური აქტივობები. ცენტრალური სტადიონის განახლებულ მოედანზე ჩატარდა საბავშვო საფეხბურთო ფესტივალი; ზაზა ფაჩულიას სახელობის საკალთბურთო მოედანი დაეთმო ფინალურ მატჩს 3X3 კალათბურთში; მოსწავლე-ახალგაზრდობის სკვერში, მთელი დღის მანძილზე მიმდინარეობდა სპორტული აქტივობები სხვადასხვა სახეობებში: ტაიკვანდო, ძიუდო, მკლავჭიდი და ჭადრაკი. ხელოვნების ცენტრის სამუსიკო სკოლაში ჩატარდა კლასიკური მუსიკის საღამო. მერის მრჩეველთა სათათბიროს ახალგაზრდული საბჭოს ინიციატივით, მოეწყო საგანმანათლებლო-შემეცნებითი სივრცეები, გასართობი ატრაქციები, დოკუმენტური ფილმის ჩვენება. საჯარო სკოლების მოსწავლეთა მონაწილეობით - გაიმართა ფლეშმობი. ქორეოგრაფიული ანსამბლების მონაწილეობით - საზეიმო კონცერტი. ამფითეატრის სცენაზე ჩატარდა ადგილობრივი შემსრულებლების - ,, კოლხური ტრიოს“, ,, მუსიკელის“, ,,ეგრისის“, ,,გოგალაის“ და საბავშვო და ბაგა-ბაღების აღსაზრდელების საზეიმო კონცერტები. 17:10 საათზე, საქართველოს დამოუკიდებლობის გამოცხადების ისტორიულ დროს ადგილობრივი შემოქმედებითი ჯგუფების მიერ შესრულდა საქართველოს სახელმწიფო ჰიმნი. 26 მაისის საზეიმო ღონისძიებები, მირზა მოდებაძის და ჯგუფის- ,,მირზა და ბენდის“ კონცერტით და ფოიერვერკით დასრულდა.

-საქართველოს ფეინთბოლის ეროვნული ფედერაციის ორგანიზებითა და სენაკის მუნიციპალიტეტის მერიის მხარდაჭერით, ქ. სენაკის ცენტრალური სტადიონის სათადარიგო მოედანზე ფეინთბოლის ჩემპიონატი გაიმართა. თამაშში 5 გუნდი მონაწილეობდა. ფეინთბოლის სენაკის ჩემპიონატის პირველი ადგილის მფლობელი გუნდი ,,ქოლორბლაინდი" გახდა, მეორე ადგილზე კი - გუნდი ,,გეტო" გავიდა.

-ბავშვთა დაცვის საერთაშორისო დღისადმი მიძღვნილი ღონისძიებების ფარგლებში, მერის მრჩეველთა სათათბირო ახალგაზრდული საბჭოს ორგანიზებით, მოეწყო შემეცნებითი სივრცე.

-გარემოს დაცვის საერთაშორისო დღისადმი მიძღვნილი გარემოსდაცვითი კამპანიის ,,დაასუფთავე შენი ქალაქი’’ ფარგლებში, რომლის მიზანია გარემოსდაცვითი ცნობიერების ამაღლება, სოციალური პასუხისმგებლობის გაზრდა მწვანე და სუფთა გარემოს შენარჩუნების საქმეში, სენაკის მუნიციპალიტეტის მერის მრჩეველთა სათათბირო ახალგაზრდული საბჭოს ინიციატივით მოეწყო დასუფთავების აქცია. დასუფთავდა სენაკის რკინიგზის სადგურის ბაქანის ტერიტორია.

-7 ივლისს, საქართველოს გარემოს დაცვისა და სოფლის მეურნეობის სამინისტროს პარტნიორობითა და ,,წისქვილი ჯგუფის“ ორგანიზებით, ძველ თბილისში, „ქართული კუთხეების ფესტივალი“ გაიმართა. სენაკის მუნიციპალიტეტი, ფეტივალს, წელს პირველად, მეგრული ფოლკლორით, ტრადიციული მეგრული სამზარეულოთი და ადგილობრივ მეწარმეთა პროდუქციის გამოფენით შეუერთდა.ფესტივალში მონაწილეობა მიიღეს სენაკის მუნიციპალიტეტის მოსწავლე-ახალგაზრდობისა და კულტურის ცენტრის შემოქმედებითმა ჯგუფებმა: ,,მუსიკელი“, ,,ეგრისი“; მუნიციპალიტეტის ხელოვნების ცენტრის ფოლკლორულმა ანსამბლმა: ,,გოგალაი“.წარმოდგენილი იყო ადგილობრივი მეწარმეების - ვენერა ლიპარტიას და შპს ,,კონსტანტინე დისტილერის" - ახალგაზრდა მეწარმის, გურამ კილასონიას პროდუქცია. „ქართული კუთხეების ფესტივალში“ 60-მდე ღვინის მწარმოებელი კომპანია, ასევე თაფლის, ჩირის, ყველისა და სხვა პროდუქციის მწარმოებელი მცირე მეწარმეები მონაწილეობდნენ. ფესტივალმა იმერეთს, რაჭას, გურიას, სვანეთს, სამეგრელოსა და სამცხე-ჯავახეთს უმასპინძლა. მონაწილეებმა, ქორეოგრაფიული და ფოლკლორული წარმოდგენებით, ასევე გასტრონომიით წარმოაჩინეს მდიდარი ქართული ავთენტური მემკვიდრეობა.,,ქართული კუთხეების ფესტივალს“ „წისქვილი ჯგუფმა“ 2023 წელს ჩაუყარა საფუძველი, რომლის მთავარი იდეაც, საქართველოს კუთხეების კულტურის, ფოლკლორის, ქორეოგრაფიისა და გასტრონომიის პოპულარიზაციაა.

- 26 ივლისს რეგიონული თეატრების X საერთაშორისო ფესტივალი, რომელიც ტრადიციულად, საქართველოს კულტურის და სპორტის სამინისტროს, სენაკის მუნიციპალიტეტისა და ფოთის მერიების მხარდაჭერით იმართება, აკაკი ხორავას სახელობის პროფესიულ სახელმწიფო დრამატულ თეატრში, საიუბილეო წიგნის პრეზენტაციით, საზეიმოდ გაიხსნა.  
ფესტივალის პირველი დღე, საქართველოს კულტურისა და სპორტის სამინისტროს მიერ, ,,ქალი რეჟისორების მხარდამჭერი“ კონკურსის ფარგლებში დაფინანსებული, ქუთაისის ლადო მესხიშვილის სახელობის პროფესიული სახელმწიფო დრამატული თეატრის  
სპექტაკლით,,ლივ-შტაინი"დასრულდა. 27 ივლისს აკაკი ხორავას სახელობის სახელმწიფო დრამატულ თეატრში, გორის გიორგი ერისთავის სახელობის პროფესიული სახელმწიფო დრამატული თეატრის დასმა სპექტაკლი - ,,ვაჟიშვილი“ გამართა. დიმიტრი ჯაიანის სახელობის მოსწავლე-ახალგაზრდობისა და კულტურის ცენტრის საკონცერტო დარბაზში გაიმართა დამოუკიდებელი თეატრალური კომპანია ,,გიენოსის'' დასის სპექტაკლი - ,,დედა“. ფესტივალის მეორე დღე, აკაკი ხორავას სახელობის სახელმწიფო დრამატულ თეატრში, გორის გიორგი ერისთავის სახელობის პროფესიული სახელმწიფო დრამატული თეატრის სპექტაკლით - ,,მამა“ დასრულდა. 28 ივლისს ფესტივალის სენაკური დღეების ფარგლებში, აკაკი ხორავას სახელობის სახელმწიფო დრამატული თეატრმა უმასპინძლებს ერაყის თეატრალურ ჯგუფს ,,ჰავარი", სპექტაკლით -,,სალმა“, რეგიონული თეატრების მეათე საერთაშორისო ფესტივალის სენაკური დღეები, სენაკის აკაკი ხორავას სახელობის პროფესიული სახელმწიფო დრამატული თეატრის დასის სპექტაკლით ,,ჩიპოლინოს თავგადასავალი'', დასრულდა. რეგიონული თეატრების საერთაშორისო ფესტივალის ორგანიზატორია კულტურულ-საგანმანათლებლო ფონდი ,,დღეს’’; ფესტივალის დამფუძნებელი და სამხატვრო ხელმძღვანელია – ნინელი ჭანკვეტაძე; დირექტორი –თენგიზ ხუხია; გენერალური მენეჯერი - ბექა ჯუმუტია; ფესტივალის ადმინისტრატორი და ღონისძიებების მენეჯერი - შიო აბრახამია. რეგიონული თეატრების მეათე საერთაშორისო ფესტივალი, 1 აგვისტოს, ქალაქ ფოთში, ცნობილი ქართველი შემსრულებლების - ნეკა სებისკვერაძის და დავით ნოზაძის ვარსკვლავური დუეტის კონცერტით და დაჯილდოების ცერემონიალით, საზეიმოდ დაიხურა.

-საქართველოს კულტურისა და სპორტის სამინისტროს მხარდაჭერით, მოსწავლე-ახალგაზრდობის და კულტურის ცენტრის საკონცერტო დარბაზში, ანზორ ერქომაიშვილის სახელობის საქართველოს ხალხური სიმღერის ანსამბლმა ,,მართვემ" სოლო კონცერტი - ,,ეს სიმღერაა საქართველოსი" - გამართა. ღონისძიებაში, ანსამბლის მომღერალთა, მოცეკვავეთა და ხალხური საკრავთა მიმართულების საკონცერტო შემადგენლობა მონაწილეობდა. ,,მართვეს" სამხატვრო ხელმძღვანელია მიშო ჯავახიშვილი . სენაკის მუნიციპალიტეტის მოსწვლე-ახალგაზრდობისა და კულტურის ცენტრმა, ანზორ ერქომაიშვილის სახელობის საქართველოს ხალხური სიმღერის ანსამბლ ,,მართვესთან“ ურთიერთთანამშრომლობის მემორანდუმი გააფორმა, რომლის მიზანია ერთობლივი პროექტების განხორციელება, თეატრალური, ქართული ხალხური და ინსტრუმენტული მუსიკის სფეროების განვითარება.

-10 სექტემბერს სენაკის მუნიციპალიტეტის მერიის და განათლების, კულტურის, სპორტისა და ახალგაზრდობის სამსახურის ორგანიზებით, აკაკი ხორავას სახელობის სახელმწიფო პროფესიულ დრამატულ თეატრში, ქალაქ სენაკის დაარსების საიუბილეო თარიღთან დაკავშირებით, საღამო - ,,ჩვენი ქალაქის დღე" გაიმართა. საღამოს წამყვანებმა - ისტორიკოსმა, ისტორიულ მეცნიერებათა დოქტორმა, პროფესორმა, საქართველოს ხელოვნების სასახლის – კულტურის ისტორიის მუზეუმის დირექტორმა ტელეწამყვანმა, გიორგი კალანდიამ და თეატრმცოდნემ, ტელეწამყვანმა, ნიკოლოზ წულუკიძემ ქალაქის დაარსების ისტორიაზე, მნიშვნელოვან ისტორიულ ფაქტებსა და იმ ადამიანებზე ისაუბრეს, რომელნიც ქალაქის ისტორიას ქმნიდნენ. საღამოზე მონაწილეობა ნახევარი საუკუნის ისტორიის მქონე ანსამბლმა - ,,კოლხურმა ტრიომ" და ცნობილმა ქართველმა შემსრულებლებმა: მაია ჯაბუამ, სალომე ბაკურაძემ, თემურ თათარაშვილმა, დავით მაზანაშვილის ბენდმა მიიღეს.

-მასწავლებელთა საერთაშორისო დღეს მიეძღვნა სენაკის მუნიციპალიტეტის მერიის მხარდაჭერით, საგანმანათლებლო რესურსცენტრის ინიციატივითა და რესურსცენტრთან არსებული მასწავლებელთა ასოციაციის ორგანიზებით გამართული ღონისძიება - ,,განათლების ელჩები“. ნაყოფიერი, ხანგრძლივი პედაგოგიური მოღვაწეობისა და მომავალი თაობების აღზრდის საქმეში შეტანილი განსაკუთრებული წვლილისთვის, საპატიო სიგელები გადაეცათ საჯარო და კერძო სკოლების წარმატებულ პედაგოგებს.

-სენაკის მუნიციპალიტეტის მერიის დაფინანსებით ანსამბლი ,,გოგალაი“, საგასტროლო ტურნეს ფარგლებში, კონცერტები ბალტიისპირეთის ქალაქებში გამართა.

-ახალგაზრდული დღეები მუნიციპალიტეტის მერიის მიერ ორგანიზებული ღონისძიებებით, გასართობი, შემეცნებითი და ინოვაციური აქტივობებით დაიწყო. გაიმართა ადგილობრივ ახალგაზრდა მეწარმეთა გამოფენა; სენაკის მუნიციპალიტეტის ხელოვნების ცენტრის ორგანიზებით მოეწყო თანასწორობის სივრცე, სადაც შშმ პირებმა და ახალგაზრდებმა, ფასილიტატორებთან ერთად, ხელთნაკეთი ნივთები დაამზადეს. დამთვალიერებლებს და მონაწილეებს, ნაყინის კუთხემ, ნახევარსაუკუნოვანი ისტორიის მქონე სენაკის ნაყინით უპასპინძლა. ახალგაზრდული დღეების ფარგლებში სპორტული აქტივობები ჩატარდა. სენაკის სპორტის სასახლემ 3X3-ზე კალათბურთის ტურნირს უმასპინძლა. შემდეგ, ახალგაზრდა ფეხბურთელებმა, ამ დღისადმი მიძღვნილი თასი გაითამაშეს. ქალაქის იპოდრომზე, სენაკის მუნიციპალიტეტის ზემო ჭალადიდისა და სამტრედიის მუნიციპალიტეტის გუნდების მონაწილეობით, გაიმართა საცხენოსნო შეჯიბრი - არამატერიალური, კულტურული მემკვიდრეობის ძეგლების ნუსხაში შესულ სახეობებში - ისინდსა და ცხენბურთში. საქართველოს ინოვაციებისა და ტექნოლოგიების სააგენტოს ორგანიზებით მოეწყო ინოვაციური- საგანმანათლებლო სივრცე, გამოიფინა 3D პრინტერი, VR რობოტები; გაიმართა ვორქშოფი თემაზე - ,,ახალგაზრდობის როლი ინოვაციური ეკოსისტემის განვითარებაში’’, ასევე, გათამაშება, რომლის დასრულების შემდეგ, გამარჯვებულ ახალგაზრდებს გადაეცათ ამ დღისთვის შექმნილი სიმბოლური საჩუქრები. ახალგაზრდობის კვირეული, ქალაქის განახლებულ ცენტრალურ მოედანზე მოწყობილ სცენაზე, ოთო ნემსაძის და ჯგუფის ,,limbo" კონცერტით დასრულდა.

-აკაკი ხორავას სახელობის სახელმწიფო დრამატულ თეატრში დაიდგა სპექტაკლი - ,,კაცია ადამიანი ?!’’ , რომელიც კულტურის სამინისტროსთან ერთად სენაკის მუნიციპალიტეტის მერიის დანათაფინასებით განხორციელდა.

-ანსამბლი ,,მუსიკელი’’ საგასტროლო ტურნე - ქ. შტუდგარტი და ქ. ჰილდესაიმში გაიმართა.

-12 ნოემბერს, სენაკის მუნიციპალიტეტის მერიის ორგანიზებით, პარმენ ზაქარაიას სახელობის ნოქალაქევის არქიტექტურულ-არქეოლოგიურ მუზეუმ-ნაკრძალში, ,,ეგრისობა 2024" სახალხო დღესასწაული გაიმართა. ციხე-ქალაქმა, ყველა თაობის სტუმარს, მრავალფეროვანი ღონისძიებებით უმასპინძლა მუნიციპალიტეტის ადმინისტრაციული ერთეულების, მუნიციპალური აიპების, საჯარო სკოლების, ახალგაზრდული მრჩეველთა საბჭოს ჩართულობით მოეწყო - ისტორიულ-ეთნოგრაფიული სივრცეები, გამოფენები, შემოდგომის კუთხეები, შემეცნებითი და გასართობი ატრაქციები, აკაკი ხორავას სახელობის პროფესიული სახელმწიფო დრამატული თეატრის, ხელოვნების ცენტრის, მოსწავლე-ახალგაზრდობისა და კულტურის ცენტრის თეატრალური დრამატული ხელოვნების სკოლა-სტუდიის დასმა წარმოადგინა თეატრალური კომპოზიცია - ,,ეგრისის სამეფო" , შედგა - სენაკის მუნიციპალიტეტის მერის, ვახტანგ გადელიას მერობის პერიოდში განხორციელებული მასშტაბური ინფრასტრუქტურული პროექტებისა და ქალაქის საიმიჯო კლიპის -,,გულის ფერი სენაკი” პრეზენტაციები ,დაჯილდოვდნენ 2024 წლის საპატიო სენაკელები. სახალხო დღესასწაული გალა კონცერტით და ფოიერვერკით დასრულდა კონცერტზე გაჟღერდა ქალაქური ჟანრის მუსიკა, ამონარიდები ფილმებიდან და სპექტაკლებიდან. კონცერტში მონაწილებდნენ ცნობილი ქართველი შემსრულებლები: დათუნა სირბილაძე, აჩიკო ნიჟარაძე და საქართველოს ქალთა კამერული ორკესტრი - მაესტრო დავით მაზანაშვილის ხელმძღვანელობით და მუსიკალური ბენდი. გალა კონცერტი მსახიობს და ტელეწამყვანს, გიორგი გასვიანს მიჰყავდა. სახალხო დღესასწაულის რეჟისორი თეატრის სამხატვრო ხელმძღვანელი, ,,ეგრისობა 2024-ის" სენაკის საპატიო მოქალაქეს ვახტანგ ნიკოლავა გახლდათ.

-კულტურის სამინისტროსთან ერთად სენაკის მუნიციპალიტეტის მერიამ მონაწილეობა მიიღო საბავშვო სპექტაკლ ,,კონკიას’’ დანადაფინანსებაში,რომლის პრემიერაც უახლოეს მომავალში გაიმართება.

-22 დეკემბერს სენაკში, მთავარი ნაძვის ხე აინთო. საქართველოს მთავრობის გადაწყვეტილებით, საახალწლო ღონისძიებების - „ახალი წლის დღეები საქართველოში“ - ფარგლებში,მუნიციპალიტეტის მერიის მხარდაჭერით ქალაქის ცენტრალურ მოედანზე მოეწყო საახალწლო სოფელი, საბავშვო გასართობი სივრცეები, ხის საახალწლო სახლები, ფოტოგადასაღები სტენდები და ინსტალაციები. საახალწლო პროგრამა 14:00 საათიდან დაიწყო: გაიმართა კონცერტი - ადგილობრივი შემოქმედებითი ჯგუფების მონაწილეობით; კოსტუმირებული ორკესტრისა და ზღაპრების გმირების მსვლელობა. საღამო გრანდიოზული კონცერტით ელენე ფოჩხუას, სოფო ბედიას, ბორის ბედიას, თემურ თათარაშვილის, გიორგი კელაპტრიშვილის, ტატო გოდერძიშვოლის, ნინუცა ბედიაშვილის, მაგდა ნიკოლეიშვილის, გიორგი ელისბარაშვილის, ცირა კობიაშვილის, ლიკა დოლიძის, ანსამბლ ,,დიდგორის”, ,,თბილისური კვარტეტის” და ირაკლი კვანჭიანის ბენდის მონაწილეობით და საზეიმო ფოიერვერკით დასრულდა.

-30 დეკემბერს ქალაქის ცენტრალურ მოედანზე, სენაკის მუნიციპალიტეტის მერიის მხარდაჭერითა და სენაკის საგანმანათლებლო რესურსცენტრის ინიციატივით, სანახაობრივად დატვირთული საახალწლო ღონისძიება გაიმართა, რომლის ფარგლებში, მოეწყო: საახალწლო სოფელი, გამოფენები, მუსიკალური საკრავების, ჭადრაკის, საბავშვო და გასართობი სივრცეები, ზღაპრების გმირების მსვლელობა.საღამო გალა კონცერტით და დისკოტეკით დასრულდა. მასში მონაწილეობა მუნიციპალიტეტის საჯარო და კერძო სკოლების მოსწავლეებმა მიიღეს.

- 31 დეკემბერს 17:00 საათიდან ცენტრალურ მოედანზე გაიხსნა საშობაო სოფელი, გაიმართა ადგილობრივი მეწარმეების გამოფენა-გაყიდვა, სენაკის მუნიციპალიტეტის მერის ახალგაზრდული საბჭოს ორგანიზებით, კონკურსი - ,,შექმენი კრეატიული ნაძვის ხე" ჩატარდა, მოეწყო ზღაპრების გმირების საზეიმო მსვლელობა, სახის მოხატვა, საახალწლო ვორქშოპი - საქსოვი ძაფების ხეების და გირჩების დამზადება, კონკურსის გამარჯვებულის გამოვლენა და დაჯილდოება , გიფერის მომსახურეობა, სანტას საახალწლო საჩუქრები ბავშვებს, კვების სივრცის გახსნა, სანტების ბენდის კონცერტი, ზუკა ხუციშვილის და მისი ბენდის, ლიზი დარასელიას, საახალწლო კონცერტი. მრავალჟამიერი" შეასრულდა სენაკის მუნიციპალიტეტის ხელოვნების ცენტრის ანსამბლ ,,გოგალაის" და სამუსიკოს სკოლის მოსწავლეთა მონაწილეობით. და პარალელურად საზეიმო გრანდიოზული ფოიერვერკი განხორციელდა ასე შევხვდით 2025 წელს !

-სენაკის მუნიციპალიტეტის მერის სათათბირო ორგანო ახალგაზრდული საბჭოს წევრებმა საქართველოს ეროვნული გმირის ჟიული შარტვას დაბადებიდან 80 წლის საიუბილეო კომპლექსურ ღონისძიებებში მიიღეს მონაწილეობა;

-საქართველოს ინოვაციებისა და ტექნოლოგიების სააგენტოს, სენაკის ტექნოპარკის პროექტის ,, ტექნოლოგიური კვირეული’’-გამარჯვებულ ახალგაზრდებს მუნიციპალიტეტის მერიამ საჩუქრად წიგნები გადასცა.

-სენაკის მუნიციპალიტეტის მერის სათათბირო ორგანო ახალგაზრდული საბჭოს წევრებმა მონაწილეობა მიიღეს, რეგიონალური ჰაბის ,,ათინათს’’ პროექტში, სადაც ახალგზრდებმა ერთი კვირის განმავლობაში ტრენინგები გაიარეს ინიციატივების წერასა და პრეზენტაციაში, ჩამოაყალიბებს იდები და სამუშაო შეხვედრაზე მუნიციპალიტეტის მერიისა წარმომადგენლებს და საკრებულოს წევრებს წარუდგინეს;

- საქართველოს ახალგაზრდულ მრჩეველთა საბჭოების პირვრლ ეროვნულ ფორუმში მონაწილეობა მიიღო სენაკის მუნიციპალიტეტის მერის სათათბირო ორგანო ახალგაზრდულმა საბჭომ. ფორუმზე ახალგაზრდებს სიტყვით მიმართეს საქართველოს განათლების, მეცნიერებისა და ახალგაზრდობის მინისტრმა ალექსანდრე წულაძემ, ახალგაზრდობის სააგენტოს ხელმძღვანელის მოვალეობის შემსრულებელმა ვახტანგ ბააკაშვილმა, საქართველოს პარლამენტის განათლების, მეცნიერებისა და ახალგაზრდულ საქმეთა კომიტეტის თავმჯდომარის პირველმა მოადგილემ გიორგი ჩაკვეტაძემ და გაეროს მოსახლეობის ფონდის ანალიტიკოსმა ნატალია ზაქარეიშვილმა. მინისტრმა ახალგაზრდებს მხარდამჭერ ინიციატივებსა და ფორუმის ჩატარების მნიშვნელობაზე ისაუბრა. ღონისძიებას 31 მუნიციპალიტეტიდან 200-ზე მეტი ახალგაზრდა ესწრებოდა. ფორუმის მიზანს წარმოადგენდა გადაწყვეტილების მიღების პროცესში ახალგაზრდების ჩართულობის ხელშეწყობა, ისევე როგორც, რეგიონებში მცხოვრები ახალგაზრდა ლიდერების შესაძლებლობების განვითარება, ახალგაზრდული მრჩეველთა საბჭოების, მუნიციპალიტეტების წარმომადგენლებისა და ახალგაზრდობის საკითხებზე მომუშავე ცენტრალური მთავრობის უწყებებს შორის თანამშრომლობის გაძლიერება, გრძელვადიანი პარტნიორობისა და ერთობლივი ინიციატივების შემუშავება. ფორუმი საქართველოში გაეროს მოსახლეობის ფონდთან და ა(ა)იპ ახალგაზრდულ მრჩეველთა საბჭოების ასოციაციასთან პარტნიორობით ჩატარდა.

-ახალგაზრდა სტუდენტთა მხარდამჭერი/თანადაფინანსების პროექტის ფარგლებში მოგვამართა 21 ახალგაზრდამ აქედან სტუდენტური პროგრამის ფარგლებში სწავლის დაფინანსება მიიღო 14 ახალგაზრდამ - ჯამში დაფინანსების თანხამ - 14 660,5 ლარი შეადგინა.

-ახალგაზრდული ინიციატივების დაფინანსება/ თანადაფინანსების პროგრამის ფარგლებში - 2024 წელს პირველად მონაწილეობა მიიღო და დაფინანსება მოიპოვა ა(ა)იპ სათემო განათლების ცენტრმა. სენაკის მუნიციპალიტეტის მერიის მიერ გამოცხადებულ საგრანტო კონკურსში გამარჯვებული, სენაკის სათემო განათლების ცენტრის პროექტი - ,,ღია კარი თბილ სახლში“ მიზანი იყო ახალგაზრდების ცნობიერების ამაღლება, თვითრეალიზაციის და თვითდამკვიდრების ხელშეწყობა, ჯანსაღი ცხოვრების წესის პოპულარიზაცია. პროექტის ფარგლებში, სენაკის სათემო განათლების ცენტრმა, ნოქალაქევში მოაწყო ახალგაზრდული ბანაკი, სადაც პროექტის მონაწილე ახალგაზრდები, ორი დღის მანძილზე, სპორტულ, საგანმანათლებლო, შემეცნებით და სხვადასხვა გასართობ აქტივობებში ჩაერთნენ. ასევე, გაიმართა შეხვედრა-დისკუსია ფსიქოლოგთან, მოეწყო კინო-ჩვენებები, ფერების ფესტივალი. პროექტით, რომელიც სამი თვის მანძილზე გაგრძელდებოდა, დევნილთა დასახლებაში, მენჯის ადმინისტრაციულ ერთეულსა და ქალაქში მცხოვრებმა, 100-ზე მეტმა ახალგაზრდამ ისარგებლა. პროექტი პანელური დისკუსიით დასრულდა.

-სენაკის მუნიციპალიტეტის ახალგაზრდობის განვითარების სტრატეგიის დოკუმენტის 2023-2026 წლების გეგმის შესაბამისად, ახალგაზრდების დასაქმებისა და პროფესიული განათლების განვითარების ხელშეწყობის მიზნით, პირველად სენაკის მუნიციპალიტეტის მერის თანადაფინანსებით და ა(ა)იპ სქილვილ ედუქეიშენთან თანამშრომლობით, სენაკში მცხოვრები 30 ახალგაზრდა , IT სპეციალობებისა და უცხო ენების მიმართულებით სწავლებას გაივლის, აღნიშნული პროექტის ფარგლებში 3 სენაკელი ახალგაზრდის დასაქმებას უზურუნველყოფს სქილვილის აკადემია. 2024 წელს სწავლება -გადამზადების პროგრამაში მონაწილეობა მიიღო 14 ახალგაზრდამ, ხოლო 2025 წელს სწავლებას 16 ახალგაზრდა გაივლის.

(სპორტის მიმართულება)

-სამსახურის მიერ შესყიდულ იქნა 108 ცალი სპორტული ფორმები; რომლითაც დასაჩუქრდნენ სასკოლო სპორტული ოლიმპიადა 2023-24-ის რეგიონალური ეტაპის მონაწილე სკოლის გუნდები და უზრუნველყოფილ იქნა მათი ტრანსპორტირება.

-უზრუნველყოფილ იქნა სამეგრელო ზემო სვანეთის რეგიონალური ეტაპის გამარჯვებული ნოსირის საჯარო სკოლის მოსწავლეების ტრანსპორტირება ზონალურ ეტაპზე ბადმინტონსა და გეზ. რბენში (გოგონები) მონაწილეობისთვის.

-საფრანგეთის ქ. ნიცაში გაიმართა ანრი დეგლანის სახელობის გრან-პრის გათამაშება ბრძნულ-რომაულ ჭიდაობაში, სადაც სენაკელმა ფალავანმა გიორგი ჩხიკვაძემ 72 კგ.წნ. კატეგორიაში დაიკავა პირველი ადგილი, რომელიც წახალისებულ იქნა ფულადი ჯილდოთი 500 (ხუთასი) ლარის ოდენობით.

-მაისში, საქართველოს სამოყვარულო ფეხბურთის ასოციაციასთან ერთად ჩატარდა მოყვარულ ფეხბურთელთა ტურნირი „მოყვარულთა თასი 2024“, სადაც გამოვლინდა სენაკის მუნიციპალური ეტაპის გამარჯვებული გუნდი ,,შინდისი“, რომელიც აგვისტო-ოქტომბერში მონაწილეობა მიიღო ჯერ რეგიონალურ, ხოლო შემდეგ დასავლეთ საქართველოს ზონალურ ეტაპზე. როგორც სენაკის მუნიციპალური ეტაპის გამარჯვებული უზრუნველვყავით სათამაშო ფორმებითა და გასვლითი თამაშების ტრანსპორტირებით (1700 ლარი).

-7\*7-ზე ფეხბურთში სენაკის მუნიციპალიტეტის წარმომადგენელი გუნდი იყო „ნოსირი“, რომელიც მონაწილეობას ღებულობდა 7\*7-ზე ფეხბურთის დასავლეთ საქართველოს ლიგაში. მთელი ტურნირის განმავლობაში უზრუნველვყავით მათი ტრანსპორტირება ქუთაისში, სადაც მიმდინარეობდა აღნიშნული ტურნირი.

-მუნიციპალიტეტისათვის 27 500 ლარად შეძენილ იქნა ოლიმპიური სტანდარტების კრივის რინგი, რომელზედაც შესაძლებელია გაიმართოს ყველა დონის ტურნირი.

-სპორტის ოთხ სახეობაში: ფეხბურთში, კალათბურთში, 100 მ-ზე სირბილსა და მაგიდის ჩოგბურთში სკოლებს შორის გაიმართა „თავისუფლების თამაშები“ და გამარჯვებულები და პრიზიორები დაჯილდოვდნენ სპეციალური სიგელებით.

-მსოფლიო თასის 2024 წლის გათამაშების გამარჯვებულებსა და პრიზიორებს, სენაკელ ტაეკვონდოისტებს: იოანე გოგოლიშვილს, ლუკა სიჭინავას, ცოტნე მიშველიას, გიორგი ხოფერიას და მათ მწვრთნელს ლაშა ჯოლოგუას გადაეცათ წამახალისებელი ფულადი ჯილდოები 400-400 ლარის ოდენობით.

-სენაკელ ვეტერან ძიუდოისტს ელგუჯა გვასალიას, ევროპის ვეტერან ძიუდოისტთა ტურნირზე გასამგზავრებლად დაუფინანსდა მგზავრობის ხარჯები 1 500 (ათასხუთასი) ლარის ოდენობით.

-ნორჩი კალათბურთელი, ლუკა ჩიქობავა, რომელიც ესპანეთის საკალათბურთო ასოციაციამ მიიწვია ერთწლიან კურსებზე, წახალისდა ფინანსურად 3 000 ლარის ოდენობით.

-სენაკელ სპორტსმენს, ბერძნულ-რომაული სტილით მოჭიდავეს გიორგი ჩხიკვაძეს, ევროპის 23 წლამდელთა ჩემპიონატის გამარჯვებისათვის გადაეცა წამახალისებელი ფულადი ჯილდო 1 500 ლარი.

-სამსახურის ორგანიზებითა და კოორდინაციით, სენაკის მოსწავლე-ახალგაზრდობისა და კულტურის ცენტრის მიმდებარედ გაიმართა ევროპის ჩემპიონატზე საქართველოს საფეხბურთო ნაკრების თამაშების ჩვენება, სპეციალურად დამონტაჟებულ დიდ ეკრანზე. პირველ სათამაშო დღეს მოეწყო საზეიმო მსვლელობა ქალაქის ქუჩებში, გაიმართა ფლეშმობი და კონცერტი. ასევე მიმდებარე ტერიტორიაზე მოეწყო კვების კუთხე.

-სენაკის მუნიციპალიტეტსა და შპს „დინამო თბილისის საფეხბურთო სკოლას“ შორის გაფორმებული ურთიერთთანამშრომლობის მემორანდუმის ფარგლებში, 25 და 26 მაისს, სენაკის ცენტრალურ სტადიონზე, საფეხბურთო ფესტივალი გაიმართა. ფესტივალში მონაწილეობა მიიღო 2012-2014 და 2015-2017 წლებში დაბადებულმა 150-მდე ნორჩ ფეხბურთელმა - სენაკის, ჩხოროწყუს, ჩოხატაურის, ლანჩხუთის და მესტიის მუნიციპალიტეტებიდან.

-სამსახურმა ასევე ორგანიზება გაუწია პარიზის 2024 წლის ოლიმპიადაზე ქართველი სპორტსმენების მონაწილეობისას ღია ცის ქვეშ დიდი მონიტორის დამონტაჟებას და მათ გულშემატკივრობას.

-ივნისში ისტორიაში პირველად, სენაკის სპორტის სასახლეში, ვუმასპინძლეთ სასკოლო სპორტული ოლიმპიადა 2024-ის საქართველოს ფინალურ თამაშებს.

-ივლისში, ჩვენი ქალაქის 16 წლამდელთა საკალათბურთო გუნდს დავეხმარეთ ბულგარეთის ქალაქ ბურგასში საერთაშორისო საკალათბურთო ტურნირზე გამგზავრებაში, სადაც ჩვენი კალათბურთელები ტურნირის გამარჯვებულები გახდნენ.

-ივლისში სამსახურმა სენაკელ ტაიკვანდოისტებს 4 248 ლარით დაუფინანსა ყაზახეთის საერთაშორისო ტურნირზე გამგზავრება.

- 26 სექტემბერს აღვნიშნეთ ევროპის სასკოლო სპორტის დღე და დავიწყეთ სასკოლო სპორტული ოლიმპიადა 2024-2025-ის სენაკის მუნიციპალური ეტაპის თამაშები. სადაც დებულებით გათვალისწინებულ შვიდივე სპორტის სახეობაში (100მ.-ზე სირბილი, ბადმინტონი, 3X3 კალათბურთი, მაგიდის ჩოგბურთი, ფრენბურთი, ხელბურთი, ფეხბურთი) და მხიარულ სტარტებში გამოვავლინეთ სენაკის მუნიციპალური ეტაპის გამარჯვებულები, როგორც ვაჟთა, ასევე გოგონათა შორის.

-ნოემბრის თვეში ესპანეთის ქალაქ ბარსელონაში გასამგზავრებლად ფულადი დახმარება 2000 ლარი, გავუწიეთ საქართველოს ჩემპიონს ჭადრაკში მოსწავლეთა შორის გიორგი ჭანტურიას, რომელმაც მონაწილეობა მიიღო 2000-ზე ზევით რეიტინგის ტურნირზე.

-ალბანეთის დედაქალაქ ტირანაში გამართულ მსოფლიოს 23 წლამდელთა ჩემპიონატზე ჭიდაობაში, ჩვენი მუნიციპალიტეტის მკვიდრმა, სენაკის 2023 წლის საუკეთესო სპორტსმენმა გიორგი ჩხიკვაძემ ბერძნულ-რომაულ ჭიდაობაში ყველა მეტოქე დაამარცხა და გახდა მსოფლიოს ჩემპიონი ახალგაზრდებს შორის. მნიშვნელოვანია რომ ამ გამარჯვების შემდეგ გიორგი ჩხიკვაძე გახდა ახალგაზრდებს შორის ყველა შესაძლო უმაღლესი ტიტულის მფლობელი, ის არის საქართველოს, ევროპის, მსოფლიოს და ახალგაზრდული ოლიმპიადის გამარჯვებული. აღნიშნულის გათვალისწინებით გიორგი ჩხიკვაძეს გადავაცით წამახალისებელი ფულადი ჯილდო 2 000 ლარის ოდენობით.

-დეკემბერში მიღწეული წარმატებების გათვალისწინებით წამახალისებელი ფულადი ჯილდოები 500-500 ლარის ოდენობით გადავეცით მსოფლიოს 5 გზის ჩემპიონის ჭადრაკში მაია ჩიბურდანიძის თასი 2024-ის გამარჯვებულს, სწრაფ ჭადრაკში სინიორებს შორის, სენაკის მკვიდრს ზურაბ ლიფონავას, მიხეილ სალაძის სახელობის თბილისის საერთაშორისო ტურნირის გამარჯვებულს ბერძნულ-რომაულ ჭიდაობაში 82 კგ. წონით კატეგორიაში, გიორგი ქვარცხავას და სომხეთის დედაქალაქ ერევანში გამართულ კარატეს საერთაშორისო ტურნირის გამარჯვებულს ანდრია გუგუნავას.

-სენაკელი კალთბურთელების აქტივობებიდან და მიღწეული წარმატებებიდან გამომდინარე, საქართველოს კალათბურთის ფედერაციამ, სენაკის მუნიციპალიტეტის სასპორტო გაერთიანებას საჩუქრად საინფორმაციო დაფა (ტაბლო) და საჭირო ინვენტარი გადასცა.

-2024 წელს სენაკელი სპორტსმენების მხარდაჭერისათვის-13 248 ლარი, ხოლო დაჯილდოებისთვის - 27 000 ლარი დაიხარჯა.